પોરબંદર જિલ્લામાં ડોમીસાઈલ સર્ટી. માટે તા. 3 ઓગષ્ટના રોજ ચકાસણી હાથ ધરવામાં આવશે. ચાલુ વર્ષે મેડીકલ, ડેન્ટલ, આયુર્વેદ, હોમિયોપેથીક અને નેચરોપેથી, પ્રવેશ માટે જે વિદ્યાર્થી ગુજરાત રાજ્યનો ડોમીસાઈલ હોય તેને પ્રવેશ આપવા સંદર્ભે એડમીશન કમીટી ફોર પ્રોફેશનલ અંડર ગ્રેજ્યુએટ, પોસ્ટ ગ્રેજ્યુએટ મેડીકલ એજ્યુકેશન કોર્ષીસ, એ.સી.પી.યુ.જી. એમ.સી.ઈ.સી. ની પ્રવેશ સમિતિ દ્વારા પોરબંદર જિલ્લામાંથી બીજા તબક્કામાં મેરીટ લીસ્ટમાં આવતા વિદ્યાર્થીઓના ડોમીસાઈલ સર્ટીફીકેટની ચકાસણીની કામગીરી પ્રાંત અધિકારી અને સબ મેજીસ્ટ્રેટ પોરબંદર કે.વી. બાટીના અધ્યક્ષસ્થાને નિમાયેલ સમિતિ દ્વારા કરવામાં આવશે. સંબંધિતોએ ધોરણ 10 અને ધોરણ 12 ની માર્કશીટ, સ્કૂલ લીવીંગ સર્ટી અને જરૂરી આધારો સાથે તા. 3/8/18 ના રોજ સવારે 10:30 કલાકે સબ મેજીસ્ટ્રીયલની કચેરી, રૂમ નં. 207, જિલ્લા સેવા સદન-પોરબંદર હાજર રહેવા અનુરોધ કરાયો છે.